Ir-riċetta tal-lum hi ispirata minn riċetta Libjana bl-isem ta' Maccarona Libiya . Għandek bżonn (għal 4 porzjonijiet): 700g għaġin Ditali 400g kapuljat tal-ħaruf Mgħarfa żejt taż-żebbuġa Basla kbira, mqatta' rqiqa 4 sinniet tewm, imqattgħin irqaq Mgħarfa kemmun Mgħarfa kosbor Mgħarfa turmeric Mgħarfa mixed spice Tnejn bżar aħmar imnaddfin miż-żerriegħa u mqattgħin irqaq, jew mgħarfa chilli flakes Bott (400g) kunserva Bott (400g) meraq tat-tadam (puree) Kuċċarina zokkor 700ml ilma Kuċċarina melħ Saħħan iż-żejt ġo borma kbira. Imbagħad baxxi n-nar u żid il-basla, it-tewm, il-kemmun, il-melħ, il-kosbor, it-turmeric, il-ħwawar imħallta, u l-bżar aħmar. Fuq nar baxx ħawwad għal ftit minuti sakemm il-basla tirtab. Jekk it-taħlita ssir niexfa wisq, tista' żżid mgħarfa ilma sħun. Imbagħad żid il-kapuljat tal-ħaruf u kompli aqli għal 5 minuti. Ħawwad spiss ħalli ma jibqalekx biċċiet kbar tal-kapuljat. Meta l-ħaruf jibda jieħu kulur kannella, żid il-kunserva, il-puree tat-tadam u z-zokkor. Ħawwad sewwa u ħallih itektek għal 2 minuti. Żid l-ilma u erġa' ħawwad. Sajjar fuq nar qawwi sakemm iz-zalza tibda tiftaħ tagħli. Imbagħad baxxi n-nar, agħtti l-borma u ħalliha ttektek għal mill-inqas nofs siegħa u tiha taħwida minn ħin għal ħin. Aktar ma tħalliha ttektek aktar se toħroġ it-togħma tal-ħwawar. Wara nofs siegħa jew aktar, żid in-nar sakemm iz-zalza tibda tagħli. Imbagħad żid id-ditali nej u sajjar mikxuf fuq nar baxx, waqt li tħawwad spiss. Ħallih isir għal madwar 15-il minuta jew sakemm l-għaġin isir 'al dente', u l-parti l-kbira taz-zalza tkun ġiet assorbita. Żejjen bi bżar u ġobon maħkuk friski, u tursin jew kosbor frisk imqatta'. L-ikla t-tajba! Jekk għandek xi mistoqsijiet dwar din ir-riċetta u oħrajn, ibgħatilna fuq info@skoperta.net #wpdevar_comment_1 span,#wpdevar_comment_1 iframe{width:100% !important;} #wpdevar_comment_1 iframe{max-height: 100% !important;} Jackie Busuttil Kontributriċi